ยาคุมหมดวันเสาร์ ปกติประจำเดือนจะมาวันพุธ แต่วันนี้ วันพฤหัสยังไม่มาแต่มีอาการปวดท้องเหมือนประจำเดือนมา อาการแบบนี้จะตั้งครรภ์ไหมค่ะ?
สวัสดีค่ะ หากเป็นยาคุมกำเนิดชนิด 21 เม็ด โดยส่วนใหญ่เมื่อทานหมดแล้ว หลังจากนั้นประมาณ 2-4 วัน (หรืออาจ 5 วัน) จะมีประจำเดือนมา ดังนั้น หากทานยาคุมหมดในวันเสาร์ อาจรอจนถึงวันพฤหัส หรือวันนี้ก่อน หากยังไม่มา อาจเกิดจาก- การตั้งครรภ์ เนื่องจากยาคุมกำเนิด ไม่สามารถป้องกันการตั้งครรภ์ได้ 100%- ผลของยาคุมกำเนิดที่หากทานต่อเนื่องนานๆ อาจทำให้ไม่มีประจำเดือนมาได้ โดยเฉพาะยาคุมกำเนิดชนิดที่มีฮอร์โมนต่ำ เพราะยาจะไปทำให้เยื่อบุโพรงมดลูกฝ่อบางลงหากวันนี้ ประจำเดือนยังไม่มา ในตอนเช้าวันพรุ่งนี้ แนะนำควรตรวจหาการตั้งครรภ์ดูค่ะ หากตรวจไม่พบ ก็ไม่น่ามีการตั้งครรภ์เกิดขึ้น ดังนั้น ในวันอาทิตย์ก็ให้เริ่มทานแผงใหม่ต่อไปได้เลย